Kim André Arnesen

Kim André Arnesen (født 28. november 1980) er en norsk komponist, mest kjent for sine korkomposisjoner. Hans verker er fremført av kor over hele verden. Arnesen har skrevet verker for kor a cappella, med piano eller orgel, og større verker for kor, solister og ensemble/orkester. Hans Magnificat ble utgitt på 2L i 2014, og albumet ble nominert til GRAMMY-pris for 2016. Arnesen er medlem i Norsk Komponistforening.


== Biografi ==
Kim André Arnesen har sin musikalske utdannelse fra Musikkonservatoriet i Trondheim med lærere som Henning Sommerro, Terje Bjørklund og Odd Johan Overøye. Som komponist hadde han sin første fremføring i 1999 med Nidarosdomens Guttekor. Siden har han skrevet musikk fremført av kor over hele verden, inkludert bestillingsverk fra både profesjonelle kor og amatørkor. Arnesen er medlem i Norsk Komponistforening. I 2010 ble han første store verk fremført i Nidarosdomen. Dette var et Magnificat, bestilt av Nidarosdomens jentekor. Verket ble utgitt på 2L i 2014 og albumet ble nominert til GRAMMY-pris for 2016.  I 2011 ble hans motett Even when He is silent urfremført under Olavsfestdagene i Trondheim. Verket var bestilt av festivalen og ble urfremført under et arrangement med biskop av Nidaros, Tor Singsaas og skuespiller Liv Ullmann. Verket har siden blitt fremført av kor over hele verden. I 2011 ble hans andre store verk fremført, et juleverk bestilt av Trondheim Kammerkor. I 2013 ble Even when He is silent og Cradle Hymn utgitt på CD, DVD og Blu-ray i utgivelsen "Christmas in Norway" med St. Olaf Choir og Nidarosdomens jentekor. Cradle Hymn var også med i TV-sendingen Christmas in Norway som vant 2 regionale Emmy-priser. I 2014 ble Arnesens Requiem urfremført av Nidarosdomens Guttekor. 


== Verker ==
Heartsongs (60 min. for solo piano, 2014).
Å jul med din glede - En julesuite (30 min. for damekor, trompet, strykeorkester og perkusjon.
Requiem (48 min. for SATB kor, solo mezzo soprano og orkester, 2013/14).
Star of the East (35 min. for SATB kor, solo sopran, strykereorkester og harpe, 2011).
Magnificat (37 min. for SSAA eller SATB kor, solo sopran, strykeorkester, piano og orgel, 2010).
Alleluia (2 min. for kor cappella, 2014).
O sacrum convivium (6 min. for kor a cappella, 2014).
Flight Song (4 min. for kor og piano and piano, 2014).
Love divine (4 min. for SSAA kor og piano, 2013).
Calma (4 min. for trombone og orgel, 2013).
Illuminare Jerusalem (6 min. for kor a cappella, 2012).
Dormi, Jesu (4 min. for kor a cappella, 2012).
Even when He is silent (5 min. for kor a cappella, 2011).
Cradle Hymn (5 min. for SSAA eller SATB kor og piano eller organ, eller piano og strykere, 2010).
There is no rose of such virtue (2, 30 min. for SSAA kor og orgel, 2009).
Julenatt' (4 min. for SSAA eller SATB kor og piano, eller strykere og fløyte, 2009). 


== Diskografi ==
TUVAYHUN — Beatitudes for a Wounded World (2L-171-SABD) Nidarosdomens jentekor og TrondheimSolistene
Magnificat (2L 2L-106-SABD) Nidarosdomens jentekor og TrondheimSolistene
Even when He is silent (SKU: E 3501 CD) St. Olaf Choir
Cradle Hymn (SKU: E 3501 CD) Nidarosdomens jentekor


== Referanser ==


== Eksterne lenker ==
Offisielt nettsted 
(en) Kim André Arnesen – kategori av bilder, video eller lyd på Commons 
YouTube-kanal
Medlem av Norsk Komponistforening